|  |  |
| --- | --- |
| **Denumirea măsurii:** | **Dezvoltarea întreprinderilor** |
| **Codul măsurii:** | **M6.2/6A** |
| **Tipul măsurii:** | |  |  | | --- | --- | | **X** | **SPRIJIN FORFETAR** | |
| **1. Descrierea generală a măsurii** | |
| **1.1 Justificare și corelare cu analiza SWOT** | |
| Conform analizei SWOT, unele din principalele puncte slabe ale teritoriului și populației GAL MMTMM sunt:   * Rata mare a șomajului în zonă (statistica dă un sondaj mic-2,99%, dar sunt mulți șomeri încadrați ca persoane inactive-54,42%) * Nivel scăzut al abilităților antreprenoriale în cadrul afacerilor individuale sau familiale, * Capacitate locală scăzută în dezvoltarea unor proiecte generatoare de profit; * Spirit antreprenorial scăzut al populației; * Lipsa investiţiilor şi investitorilor Lipsa unor centre de colectare: fructe de pădure, plante medicinale, ciuperci etc. * Lipsa unor centre de colectare: lapte,lână, piei de animale, etc   De asemenea, după centralizarea chestionarelor, ponderea a doua ca mărime dintre subiecți (17,20%) consideră că cea mai importantă prioritate pentru domeniul public este dezvoltarea întreprinderilor din sectorul non-agricol. | |
| **1.2 Obiectivul de dezvoltare rurală** (Art. 4- din Regulamentul (UE) nr. 1305/2013): | |
| iii) Obținerea unei dezvoltări teritoriale echilibrate a economiilor și comunitățiilor rurale, inclusiv crearea și menținerea de locuri de muncă | |
| * 1. **Obiective specifice ale măsurii :** | |
| * Diversificarea economiei rurale prin creşterea numărului de micro-întreprinderi şi întreprinderi mici în sectorul non-agricol din teritoriul GAL MMTMM, prin dezvoltarea de activități specifice teritoriului GAL MMTMM și folosirea de materie primă locală (lemn, piatră, lână, paie de cereale, etc....) * Menţinerea şi dezvoltării activităţilor meşteşugăreşti tradiţionale din teritoriul GAL MMTMM * Dezvoltarea de servicii suport pentru activități specifice teritoriului GAL MMTMM | |
| **1.4 Contribuția la prioritățile prevăzute la (Art. 5, Reg. (UE) nr. 1305/2013):** | |
| P6: Promovarea incluziunii sociale, a reducerii sărăciei și a dezvoltării economice în zonele rurale | |
| **1.5 Contribuție la Domeniul de intervenție** | |
| 6A) Facilitarea diversificării, a înființării și a dezvoltării de întreprinderi mici, precum și crearea de locuri de muncă | |
| **1.6 Corespondența cu măsurilor din Reg. (UE) nr. 1305/2013:** | |
| *Articolul 19.* Dezvoltarea exploatațiilor și a întreprinderilor  (1) Sprijinul acordat în cadrul acestei măsuri constă în:  (i) ajutor la înființarea întreprinderii pentru:  (ii) activități neagricole în zone rurale. | |
| **1.7 Măsura contribuie la obiectivele transversale ale Reg. (UE) nr. 1305/2013:** | |
| Inovare | |
| Aspectul inovativ al acestei măsuri, raportat la abordarea măsurii prin PNDR, reiese din faptul că se stimulează activitățile tradiționale locale, prin care se valorifică materiile prime locale (lemnul, piatra, lâna, paiele de cereale, cânepa, etc....), precum și din suma forfetară acordată, care este cu 20% mai mică decât cea acordată prin Măsura 6.2 din PNDR, reflectând nivelul local al nevoilor de dezvoltare. | |
| Mediu și clima | |
| Folosirea, în procesul de producție, a materialelor locale, care sunt prietenoase cu mediul, pentru a asigura scăderea impactului acestor activități asupra factorilor de mediu. | |
| **1.8 Complementaritatea cu alte măsuri din SDL GAL MMTMM:** | |
| Măsura este complementară cu:  1.M4/2A Infrastructura de acces agricol, silvic și în situri Natura 2000 și   |  | | --- | | 2.M7.1/6.B- Infrastructură de acces.  Complementaritatea se asigură prin impunerea unor criterii de selecție a proiectelor. | | |
| **1.9 Sinergia cu alte măsuri din SDL GAL MMTMM:** | |
| Această măsură, împreună cu M7.1/6B - INFRASTRUCTURA DE ACCES, M7.2/6B - INFRASTRUCTURA PENTRU SERVICII LOCALE DE BAZĂ, și M16/6B -COOPERARE PENTRU DEZVOLTARE PRIN PATRIMONIU LOCAL contribuie la prioritatea P6: Promovarea incluziunii sociale, a reducerii sărăciei și a dezvoltării economice în zonele rurale. | |
| **2.Valoarea adăugată a măsurii** | |
| Valoarea adăugată a acestei măsuri este generată, atât de caracterul inovator menționat mai sus, cât și de impactul generat de aceasta pentru investitori la nivelul teritoriului GAL MMTMM.  Proiectele finanțate prin această măsură aduc plusvaloare teritoriului GAL MMTMM, rezolvând una din nevoile cele mai stringente privind economia teritoriului GAL MMTMM. Condițiile specifice de selecție, stabilite în concordanță cu specificul economiei locale, așa cum reiese din analiza diagnostic a teritoriului, își aduc și ele contribuția la plusvaloarea acestei măsuri. | |
| **3.Trimiteri la alte acte legislative** | |
| Legislație UE   * Recomandarea 2003/361/CE din 6 mai 2003 privind definirea micro-întreprinderilor şi a întreprinderilor mici şi mijlocii.   Legislaţie Naţională   * Ordonanță de Urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale cu modificările și completările ulterioare; * Ordonanța de Urgență nr. 142/2008 privind aprobarea Planului de amenajare a teritoriului național | |
| **4.Beneficiari direcți/indirecți (grup țintă)** | |
| Solicitanţii eligibili sunt:   * Fermieri sau membrii unei gospodării agricole care îşi diversifică activitatea prin înfiinţarea unei activităţi neagricole pentru prima dată în spaţiul rural (autorizaţi cu statut minim de PFA); * Micro-întreprinderi şi întreprinderi mici existente din spaţiul rural, care îşi propun activităţi neagricole pe care nu le-au mai efectuat până la data aplicării pentru sprijin; * Micro-întreprinderi şi întreprinderi mici noi, înfiinţate în anul depunerii aplicaţiei de finanţare sau cu o vechime de maximum 3 ani fiscali consecutivi, care nu au desfăşurat activităţi până în momentul depunerii acesteia (start-ups). | |
| **5. Tip de sprijin** | |
| Sprijinul va fi acordat sub formă de sumă forfetară pentru implementarea obiectivelor furnizate în planul de afaceri. | |
| **6. Tipuri de acțiuni eligibile și neeligibile** | |
| Costuri eligibile  Sprijinul se acordă pentru activităţile prevăzute pentru îndeplinirea obiectivelor din cadrul Planului de Afaceri (PA). Toate cheltuielile propuse prin PA, inclusiv capital de lucru și capitalizarea întreprinderii şi activităţile relevante pentru implementarea corectă a PA aprobat, pot fi eligibile, indiferent de natura acestora.  Costuri neeligibile  Nu sunt eligibile cheltuielile cu achiziționarea de utilaje și echipamente agricole aferente activității de prestare de servicii agricole, în conformitate cu Clasificarea Activităților din Economia Națională, precum și producerea și comercializarea produselor din Anexa I din Tratat. | |
| **7. Condiții de eligibilitate** | |
| Condiții de eligibilitate  • Solicitantul trebuie să se încadreze în categoria beneficiarilor eligibili;  • Solicitantul trebuie să prezinte un plan de afaceri;  • Obiectivul trebuie să se încadreze în cel puțin unul dintre tipurile de activități sprijinite prin sub-măsură;   * Domeniul de activitate trebuie să se încadreze în activitatăți specifice teritoriului GAL MMTMM și să folosească materie primă locală (lemn, piatră, lână, paie de cereale, etc....)   • Sediul social și punctul/punctele de lucru trebuie să fie situate în teritoriul GAL MMTMM;  • Implementarea planului de afaceri trebuie să înceapă în cel mult 9 luni de la data notificării de primire a sprijinului.  Alte angajamente  • Înaintea solicitării celei de-a doua tranșe de plată, solicitantul face dovada desfășurării activităților comerciale prin producția comercializată sau prin activitățile prestate, în procent de minim 30% din valoarea primei tranșe de plată (cerința va fi verificată în momentul finalizării implementării planului de afaceri); | |
| **8.Criterii de selecție** | |
| • Principiul diversificării activității agricole a fermierilor/membrilor gospodăriei agricole către activități non agricole;  • Principiul stimulării activităților tradiționale locale în sensul prioritizării activităților care folosesc, în procesul de productie, materiale locale (lemnul, piatra, lâna, paiele de cereale, cânepa, etc....) și care sunt prietenoase cu mediul.  • Principiul stimulării unui nivel ridicat de calitate al planului de afaceri, care va fi stabilit în funcție de producția comercializată sau activitățile prestate, în procent de peste 30% din valoarea primei tranșe de plată.  • Principiul prioritizări în funcție de asigurarea accesului prin drumuri înființate, extinse sau și modernizate prin M4/2A Infrastructura de acces agricol, silvic și în situri Natura 2000 și M7.1/6B - Infrastructură de acces din SDL GAL MMTMM, PNDR sau POR  Principiile de selecție vor fi detaliate suplimentar conf. cu legislația națională subsecventă și vor avea în vedere prevederile art. 49 al R (UE) nr. 1305/2013 urmărind să asigure tratamentul egal al solicitanților, o mai bună utilizare a resurselor financiare și direcționarea acestora în conformitate cu prioritățile Uniunii în materie de dezvoltare rurală | |
| **9.Sume (aplicabile) și rata sprijinului** | |
| Cuantumul sprijinului este de 40.000 de euro/proiect și se va acorda, sub formă de primă, în două tranşe astfel:  • 70% din cuantumul sprijinului la semnarea deciziei de finanțare;  • 30% din cuantumul sprijinului se va acorda cu condiția implementării corecte\_a planului de afaceri, fără a depăși cinci ani de la semnarea deciziei de finanțare. Perioada de implementare a Planului de Afaceri este de maximum 5 ani și include controlul implementării corecte precum și plata ultimei tranșe. În cazul neimplementării corecte a planului de afaceri, sumele plătite, vor fi recuperate proporțional cu obiectivele nerealizate.  Sprijinul public nerambursabil va respecta prevederile R (CE) nr.1407/2013 cu privire la sprijinul de minimis și nu va depăși 200.000 de euro/beneficiar pe 3 ani fiscali. | |
| **10. Indicatori de monitorizare** | |
| 4 beneficiari sprijiniți;  160.000 Euro cheltuiala publică totală;  4 locuri de muncă create. | |